recursal/SuperWikiNEXT-32B huggingface dataset:
Tittelbladet til den første trykte utgaven av *Zohar*, Mantova 1558.
***Zohar*** (hebraisk זֹהַר [zohar] *stråleglans*) er et bokverk som regnes som det sentrale verket i kabbalá, den jødiske mystikktradisjonen. Det er skrevet på middelalderarameisk og på rabbinsk hebraisk. 

*Zohar* er en kommentar til Toráen, de fem *Mosebøkene*. Zohar, og kabbalistisk tradisjon, baserer seg på at fortellingene i Mosebøkene kan forstås på fire nivå: den faktiske historien, de underliggende betydninger og de allegoriske forklaringene, den religiøse lærdommen og for det fjerde *Sod*, det hemmelige, esoteriske nivået. 

*Zohar* er et omfattende verk, med mange enkelttekster og teksttyper. De ulike bøkene som inngår i *Zohar* inkluderer eksegese såvel som teosofisk teologi, mytisk kosmogoni, mystisk psykologi og noe som kan oppfattes som antropologi. Verket inneholder blant annet en diskusjon om Guds natur, om universets opprinnelse og sammenhenger, om sjelenes egenskaper, synd, frelse, det ondes problem og lignende emner.

Verket er antagelig skrevet i Spania på slutten av 1200-tallet, av Moses de León (ca 1250 – 1305), men tilskrives tradisjonelt rabbineren *Shimon bar Johai* som levde i Galilea på 200-tallet.

Norske utgaver
--------------

* *Zohar – stråleglansens bok, fra den jødiske kabbala*. Oversatt og med innledning og kommentarer av Bjørn Olav Grüner Kvam. Gyldendal, 2004 (Ad fontes). ISBN 82-05-29861-0
* Et utvalg fra *Zohar*s kommentarer til skapelsesberetningene i *Første Mosebok* finnes i samlingen *Jødiske skrifter*, 2002.

Referanser
----------

1. ↑  Zohar[*død lenke*]; gyldendal.no

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** BNE
 |
**Prøveforelesning** er en forelesning som holdes ved et universitet eller lignende institusjon i forbindelse med forsvaret av en akademisk grad, eller i forbindelse med en ansettelsesprosess. Hensikten er å vurdere kandidatens evne til å opptre som foreleser på universitetsnivå.

Ved tildeling av doktorgraden dr. philos. må doktoranden ved norske universiteter holde to prøveforelesninger, én over et oppgitt emne og én over et selvvalgt emne. For den mindre omfattende doktorgraden ph.d. som ble innført i forbindelse med «Kvalitetsreformen», kreves bare én prøveforelesning, som gjerne er over samme tema som doktorgraden. Prøveforelesningene eller prøveforelesningen kommer i tillegg til disputasen. Frem til 2003 ble det benyttet to prøveforelesninger for alle doktorgrader i Norge, en over oppgitt og en over selvvalgt emne.

Ved tildeling av magistergraden ble det også benyttet prøveforelesning.

En del akademiske institusjoner bruker prøveforelesning i forbindelse med ansettelse av nye professorer eller andre i (fortrinnsvis høyere) vitenskapelige stillinger, for å danne seg et bilde av kandidatenes evne til å undervise. Prøveforelesningene avholdes etter at det foreligger en innstilling fra sakkyndig utvalg, og kan tildels ha preg av en formalitet idet det er sjelden at andre enn den først innstilte tilbys stillingen.

Referanser
----------

1. ↑
2. ↑
Nord-Kaukasia i Russland
**Nord-Kaukasia** er den nordlige delen av regionen Kaukasia mellom Svartehavet og Det kaspiske hav. Uttrykket blir også benyttet som synonym for den økonomiske regionen Nord-Kaukasia i Russland. Området kalles også *Ciskaukasia*, fra russisk Северный Кавказ, «på denne siden av Kaukasus».

Politisk inneholder Nord-Kaukasia (området nord for fjellkjeda Store Kaukasus) de russiske republikkene i Nord-Kaukasia i tillegg til flere regioner i Georgia og Aserbajdsjan. Den russiske delen er en del av Juzjnyj (Sør-Russland) og består av Krasnodar kraj, Stavropol kraj og de autonome republikkene Karatsjajevo-Tsjerkessia, Kabardino-Balkaria, Adygia, Nord-Ossetia, Ingusjetia, Tsjetsjenia og Dagestan. I Georgia utgjør Nord-Kaukasia regionene Tusjeti, Khevsureti og Khevi.

Geografisk utgjør Nord-Kaukasia nordsiden og de vestligste områdene av fjellkjeden Store Kaukasus, i tillegg til deler av sørsiden i vest (frem til elva Psou). Steppeområdet For-Kaukasus blir noen ganger omtalt som en del av Nord-Kaukasia, selv om den nordlige geografiske grensen vanligvis blir regnet for å være Kuma-Manytsjsenkningen. I vest grenser området til Azovhavet og Kertsjstredet og i øst til Kaspihavet.

Nord-Kaukasia har dusinvis med nasjonaliteter og språk. Mange av dem har vanskelige forhold til sine naboer eller med sentralregjeringene i Moskva eller Tbilisi. Siden oktober 2007 har separatister og islamistsoldater ledet av Dokka Umarov og Ali Taziev (Akhmed Yevloyev) hevdet at alle regioner i Nord-Kaukasia fra Karatsjajevo-Tsjerkessia og til Det kaspiske hav er deres området. Proklameringen av et islamsk emirat har blitt møtt med opposisjon innenfor Nord-Kaukasia. I april 2009 har Russland uttalt at det hadde avsluttet en mangeårig militær «operasjon mot terrorisme» mot separatistopprørere i Tsjetsjenia, men likevel har sporadiske angrep fra tsjetsjenske militante fortsatt.

Se også
-------

* Transkaukasia (Sør-Kaukasia)

Referanser
----------

1. ↑  «Caucasus Geography», *Infoplease*
2. ↑  «North Caucasus: Guide to a volatile region», *BBC* 25. januar 2011

Eksterne lenker
---------------

* «Caucasus I. Physical Geography, Population, and Economy», *Encyclopædia Iranica*
* «Five Things Worth Knowing about the Caucasus», *Pulitzer Center*

|  |  |
| --- | --- |
| Oppslagsverk/autoritetsdata | LCCN **·** SUDOC
 |
**RAF Upper Heyford** var en Royal Air Force flystasjon lokalisert 8 km (miles) nordvest av Bicester nær landsbyen Upper Heyford, Oxfordshire i England.

Flystasjonen ble først brukt av Royal Flying Corps i 1916 men ble ikke benyttet for flyging før juli 1918 av Royal Air Force. I mellomkrigstiden og under andre verdenskrig inntil 1950 ble RAF Upper Heyford primært brukt som base for trening av personell. Under Den kalde krigen ble RAF Upper Heyford først benyttet som base for United States Air Force bombefly fra Strategic Air Command (SAC) og senere United States Air Forces In Europe (USAFE) taktisk rekognosering, jagerfly og jagerbombere i Storbritannia.

De amerikanske styrkene forlot basen i desember 1993 og RAF Upper Heyford ble formelt nedlagt i 1994.

Eksterne lenker
---------------

* (en) RAF Upper Heyford – kategori av bilder, video eller lyd på Commons Rediger på Wikidata
* Historisk nettsted for flystasjon RAF Upper Heyford (engelsk)
* «WW2 Airfields of Oxfordshire - Upper Heyford» Arkivert 26. juni 2014 hos Wayback Machine. (engelsk)

|  |  |
| --- | --- |
| Oppslagsverk/autoritetsdata | GeoNames
 |
***Pseudosphinx tetrio*** er en sommerfugl som tilhører familien svermere (Sphingidae). Denne store og robuste arten er en av de største svermerne.

Utseende
--------

En meget stor (vingespenn 125 – 140 mm) og robust, gråspraglete svermer med spoleformet kropp og smale vinger. **Hodet** er stort og bredt, sugesnabelen temmelig lang. Antennene er tynne med en tydelig krok ytterst, snaut halvaprten så lange som forvingene. **Brystet** er tett kledt med grå hår, to tynne svarte linjer løper fra bakhjørnene mot midten. **Bakkroppen** er mørkegrå med smale, lysegrå tverrstriper ytterst på hvert ledd og en bred, diffus, grå midtstripe. **Forvingen** er spraglet i brunt, grått og hvitt, med en liten, svart lengdeflekk ved roten. Ytterkanten er bølgeformet. **Bakvingen** er mørkt gråbrun med en diffus, lys flekk ved bakhjørnet. Den store **larven** er glinsende svart med gule tverrstriper, hodet er rødt. På det bakerste bakkroppsleddet sitter et langt, svart, trådformet horn.

* EggEgg
* LarvenLarven
* Pseudosphinx tetrio ♂*Pseudosphinx tetrio* ♂
* Pseudosphinx tetrio ♂   △*Pseudosphinx tetrio* ♂ △
* Pseudosphinx tetrio  ♀*Pseudosphinx tetrio* ♀
* Pseudosphinx tetrio ♀ △*Pseudosphinx tetrio* ♀ △

Levevis
-------

Larven lever på forskjellige busker og trær, blant andre i slektene *Plumeria, Jasminum* og *Allamanda.* Noen av vertsplantene har giftig melkesaft. Disse giftstoffene sjenerer ikke larven, som tvert imot bruker dem til å beskytte seg. De sterke fargene signaliserer at den er giftig. De voksne svermerne besøker gjerne blomster.

Utbredelse
----------

*P. tetrio* finnes fra Paraguay og det sørlige Brasil i sør til de sørligste statene i USA (Florida, Texas, Arizona) i nord, streifere er funnet noe lenger nord. Den er også nokså vanlig på øyene i Vestindia.

Kilder
------

* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Oehlke, W. Sphingidae of the Americas

Eksterne lenker
---------------

* (en) *Pseudosphinx tetrio* i Encyclopedia of Life Rediger på Wikidata

* (en) *Pseudosphinx tetrio* i Global Biodiversity Information Facility Rediger på Wikidata

* (en) *Pseudosphinx tetrio* hos ITIS Rediger på Wikidata

* (en) *Pseudosphinx tetrio* hos NCBI Rediger på Wikidata

* (en) *Kategori:Pseudosphinx tetrio* – bilder, video eller lyd på Wikimedia Commons Rediger på Wikidata

* (en) *Pseudosphinx tetrio* – galleri av bilder, video eller lyd på Wikimedia Commons Rediger på Wikidata
***Pseudoscortizus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Slekten omfatter bare én kjent art.

Utseende
--------

En liten (opptil 13,5 millimeter), avlang, blank, rød og svart hjortebille. Pronotum er svart i midten, bredt mørkrødt på sidene, dekkvingene er svarte med rød sidekant. Hannens hode er forstørret, mandiblene er litt lengre enn hodet med en kraftig, skrått oppoverrettet tann på oversiden. Hodet er avrundet rektangulært, med en grunn, U-formet grop i pannen. Pronotum er rundet, innsnevret ved roten, noe bredere enn hode og dekkvinger. Dekkvingene er ganske blanke med antydning til lengdestriper. Beina er svarte.

Utbredelse
----------

Arten kjent fra Andesfjellene i Peru.

Systematisk inndeling
---------------------

Nå blir arten ofte ført til slekten *Onorelucanus*.

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Sclerostomini*
						* Slekten *Pseudoscortizus* Arnaud, Noguchi & Bomans, 2008
							+ *Pseudoscortizus incredibilis* Arnaud, Noguchi & Bomans, 2008

Eksterne lenker
---------------

* (en) *Pseudoscortizus* i Global Biodiversity Information Facility Rediger på Wikidata

* *Pseudoscortizus* – detaljert informasjon på Wikispecies Rediger på Wikidata
* Generic Guide to New World Scarabid Beetles – *Scortizus*
* Bildegalleri
**TWA Flight 847** var en flyvning med Trans World Airlines (TWA) som ble kapret av libanesiske sjiamuslimer fredag 14. juni 1985 på vei fra Kairo via Athen til Roma, hvorfra flyet skulle fortsette til London. Kapringen omfattet en tre dager lang periode da flyet fløy mellom forskjellige lufthavner i Europa, Midtøsten og Afrika, og noen titalls gisler ble ikke frigitt før etter to uker. Én passasjer ble myrdet.

Kort tid etter avgang ble flyet kapret av to tysktalende libanesere som hadde smuglet pistoler og håndgranater gjennom lufthavnens sikkerhetskontroll. Flyet fløy deretter først til Libanon (som på tidspunktet var i borgerkrig) der 19 gisler ble frigitt mot at flyet ble fylt med drivstoff. Senere fortsatte flyet til Alger, der ytterligere 20 av gislene ble frigitt. Flyet fløy deretter tilbake til Beirut, og siden frem og tilbake mellom Beirut og Alger ytterligere en gang.

Kaprernes krav var fremfor alt at Israel skulle løslate 766 libanesiske sjiamuslimer som hadde vært fengslet siden Israel trakk seg tilbake fra det sydlige Libanon.

I slutten av juni ble de siste 39 gislene frigitt, og Israel løslot i juni—juli over 700 sjiamuslimske fanger, men hevdet at løslatelsene ikke hadde noe med kapringen å gjøre.

Eksterne lenker
---------------

* Rewards for Justice Flight TWA 847 page
* FBI Most Wanted Terrorists på fbi.gov Arkivert 11. juni 2008 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Lambertus** (født ca. 635, død 705) var biskop av Maastricht i Nederland.

Liv
---

Lambertus var av en adelig slekt i Maastricht, og han ble tidlig elev til sin onkel, biskop Teodard. Da biskopen ble drept i 699, ble Lambertus valgt som biskop i hans sted, med støtte fra Childerik II. Men da Childerik ble myrdet i 673, oppstod det en turbulent politisk situasjon som førte til at han måtte flykte til benediktinerklosteret i Liège i Belgia. 

Sammen med Willibrord, som kom fra England, virket Lambertus som misjonær for folk i de sydlige delene av Maas, i området som seinere ble kalt Brabant. 

Ifølge legenden ble han drept fordi han fordømte den utroskap som rikshovmester Pipin av Herstal hadde med sin elskerinne Alpaida, søster til Dodo, en av Pipins ansatte. Dodo ble seinere drept. Sannsynligvis ble biskop Lambertus drept i en hevnaksjon, siden hans familie stod bak mordet på Dodo.

Lambertus er blitt en maryr for sitt forsvar av ekteskapelig troskap.

Selv om Lambertus ble gravlagt i Maastricht, overførte hans etterfølger, biskop Hubertus, hans relikvier til Liège, og i dag finner vi hans grav i Liège-katedralen.

Eksterne lenker
---------------

* (en) Saint Lambertus – kategori av bilder, video eller lyd på Commons Rediger på Wikidata

* (en) Saint Lambert – galleri av bilder, video eller lyd på Commons Rediger på Wikidata
* Den katolske kirke i Norge om den hellige Lambert
* Catcholic Encyclopedia: Saint Lambert

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** Encyclopædia Universalis **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
Jockstrapp er en støttende underbukse for menn som deltar i idretter. Den består av et forstykke som dekker kjønnsorganene og blir fast av brede strikker.
**Jockstrapp**, på amerikansk og engelsk skrevet *jockstrap*, er en type underbukse for menn som deltar i sport og andre fysiske aktiviteter. Underbuksa består av en bred, elastisk linning med et stykke stoff som dekker kjønnsorganene. Fra stoffstykket er det to elastiske bånd som går mellom lårene, under setemuskelen og er festet til linningen foran på hver hofte slik at rumpa er bar. På denne måten blir penis og pungen holdt på plass samtidig som brukeren får god bevegeselsfrihet uten klumpete tøy under sportsklærne. 

Jockstrapp har sitt opphav i Nord-Amerika, men er også mye brukt i Australia og New Zealand. Den er etterhvert blitt mer vanlig også i Europa. På noen typer, ofte kalt susp, kan man legge inn en hard plastbeskyttelse i en lomme foran for å hindre smertefulle slag mot underlivet eller skader på penis og pung når en deltar i idretter som ishockey, fotball, håndball og fekting.

Se også
-------

* Suspensorium
* G-streng
* Sportsundertøy
* Skamkapsel

Jockstrapp
**Lambertseter Ishockeyklubb** (stiftet 10. april 1945) var en ishockeyklubb på Lambertseter i Oslo. Klubben ble stiftet i 1945 underlagt Høgda I.F.. Lambertseter Ishockeyklubb ble i 1990 fusjonert inn i Manglerud Star. Lambertseter Flyers ble opprettet som en videreføring av Lambertseter Ishockeyklubb.

Historie
--------

Klubben fra en av Oslos første drabantbyer var en regelmessig motstander for lag i 2. divisjon ishockey for menn på 70-tallet. Det ble for det meste 2. divisjonskamper, men for 1. divisjon ishockey for menn 1971/72 rykket Lambertseter opp i 1. divisjon, men rykket ned i 1. divisjon ishockey for menn 1972/73. Lambertseters siste sesong i toppserien var i 1981-82 og da de rykket ned rykket Storhamar Hockey opp. Før sesongen hadde også Lambertseter utgjort motstanden i Storhamars første treningskamp i nybygde Storhamar Ishall. I sesongen 1990-91 utgjorde de "L-en" i LM-90, en samarbeidsklubb mellom dem og Manglerud Star.

Se også
-------

* Lambertseter Idrettsforening
* Lambertseter Flyers
* LM-90

Eksterne lenker
---------------

* Lambertseter IF
* Lambertseter Stadion - Nordic Stadiums

Portal: Oslo
Lamborghini 400 GT Monza
**Lamborghini 400GT Monza** er en prototype fra den italienske bilfabrikken Lamborghini, basert på produksjonsmodellen Lamborghini 400GT. Den ble presentert på bilutstillingen i Barcelona i 1966. 400GT Monza ble designet og håndbygget av Neri & Bonacini, som nok var mest kjent for Ferrari-spesialmodeller, men også hadde bygget den første Lamborghini-prototypen, 350GTV.

Kort tid etter den første og eneste visningen i Barcelona i 1966 ble 400GT Monza solgt til en privat samler i Spania, som brukte bilen aktivt frem til 1970. Senere hersket det stor tvil om bilen fortsatt eksisterte, helt til den dukket opp på en auksjon i London den 5. desember 2005, hvor den ble tilbudt for salg av den opprinnelige eierens familie etter hans død. Bilen ble solgt for 315 000 dollar, omkring 1 900 000 norske kroner.

| * v
* d
* r
Virksomheter i Volkswagen-konsernet |
| --- |
| 
* Audi
* Bentley
* Bugatti
* Lamborghini
* SEAT
* Škoda
* Volkswagen

 |

| * v
* d
* r
Lamborghini |
| --- |
| Nåværende modeller | 
* Gallardo
* Gallardo Spyder
* Murciélago
* Reventón

 |
| Tidligere modeller | 
* 350GT
* 400GT
* Countach
* Diablo
* Espada
* Islero
* Jalpa
* Jarama
* LM002
* Miura
* Silhouette
* Urraco

 |
| Konseptbiler | 
* 350GTV
* 400GT Monza
* Athon
* Bravo
* Cala
* Canto
* Cheetah
* Concept S
* Estoque
* Flying Star II
* Genesis
* Insecta
* LM001
* LMA002
* LM003
* LM004
* Marco Polo
* Marzal
* Miura Concept
* Portofino
* Raptor
* Sesto Elemento

 |
**Realfagbygget** er en av NTNUs bygninger på Gløshaugen i Trondheim. Det rommer undervisningslokaler, laboratorier, kontorer, Realfagbiblioteket og kantine for studenter og ansatte ved instituttene for biologi, for fysikk og for kjemi.

I 1994 ble det gjennomført en åpen arkitektkonkurranse om et realfagbygg på Gløshaugen. Arkitektkontoret Narud-Stokke-Wiig vant konkurransen i samarbeid med HUS Arkitekter AS, og de fikk oppdraget med å prosjektere det nye bygget. I 1996 vedtok Stortinget å etablere NTNU. Samme år ble det bevilget midler over statsbudsjettet til å starte byggingen, for å kunne samle de realfaglige fakultetene, som var spredt på flere områder i byen. Grunnarbeidene startet samme år og 28. mai 1997 ble grunnstenen lagt ned av daværende statsråd Gudmund Hernes.

Realfagbygget ble åpnet av kong Harald 30. mai 2000, på hundreårsdagen for Stortingets avgjørelse om å legge Norges tekniske høgskole til Trondheim. Bygget vant æresprisen «betongtavlen» i 2000.

Galleri
-------

* Realfagbyggets sørfasadeRealfagbyggets sørfasade
* Realfagbygget, NTNU, sørfasade kveldRealfagbygget, NTNU, sørfasade kveld

Eksterne lenker
---------------

* Statsbyggs ferdigmelding for bygget, med beskrivelse, foto og tegninger
* NTNUs nettside over Relfagbygget
* Informasjon over byggets kunstneriske utsmykninger Arkivert 3. mai 2015 hos Wayback Machine.
Stockfleths i Gamlebyen i Oslo
**Stockfleths** er en kjede kaffebarer og spesialforretninger for kaffe og te med 11 utsalgssteder i Oslo, Ski, Sandvika og Fornebu. Selskapet har historie tilbake til 1895, da navnet var «Den danske kaffeforretning». Astri Stockfleth overtok driften i 1913, og navnet ble endret til *Astri Stockfleth* i løpet av 1930-årene. Da bedriften ble omdannet til aksjeselskap i 1973 fikk den navnet *Stockfleths AS kaffe og te*.

Baristaer med tilknytning til Stockfleths har gjentatte ganger markert seg i konkurranser nasjonalt og internasjonalt og troféer fra pallplasseringer i NM i Baristakunst fra 2001 til 2008 er utstilt i kjedens forretning i Lille Grensen. Tim Wendelboe har bakgrunn fra Stockfleths.

Stockfleths eies delvis av NorgesGruppen som også eier deler av den konkurrerende kaffebarkjeden Kaffebrenneriet.

Eksterne lenker
---------------

* (no) Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Brønnøysundregistrene
 |
**Mark Ayres** er en komponist som er mest kjent for å ha jobbet på *Doctor Who*.

I slutten av 1980-årene komponerte han musikken til historiene *The Greatest Show in the Galaxy*, *Ghost Light* og *The Curse of Fenric*.

Ayres fikk jobben etter at han sendte produsent John Nathan-Turner en demovideo med musikk han hadde skrevet for historien *Remembrance of the Daleks*. Han brukte synthesizere og samplere til å lage musikken.

Ayres var også involvert i de siste dagene til BBC Radiophonic Workshop. Han katalogiserte og arkiverte opptak for fremtidig bruk. Som en del av det uoffisielle Doctor Who Restoration Team har han restaurert lydsporene på de nyere VHS-utgivelsene og alle DVD-utgivelsene av den klassiske serien av *Doctor Who*. Han har også jobbet med å restaurere og utgi lydsporene til de tapte episodene av serien på CD.

For DVD-utgivelsen av *Doctor Who*-historien *The Curse of Fenric* redigerte han en spesialversjon som inneholder slettede scener, nye effekter, oppdatert musikkspor og ny fargegradering.

Eksterne lenker
---------------

* (en) Mark Ayres på Internet Movie Database Rediger på Wikidata

* (en) Mark Ayres hos The Movie Database Rediger på Wikidata
* Mark Ayres' nettside
* Doctor Who Restoration Team

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** MusicBrainz **·** Discogs
 |
**Rolsøya naturreservat** omfatter øya Rolsøya og sjøarealene rundt. Landarealet er 38 daa, totalarealet 87 daa. Øya ligger i Børgin, en sidefjord til Trondheimsfjorden, som er delt mellom Inderøy kommune og Steinkjer kommune i Trøndelag. Området ble vernet i 2003. Formålet med vernet er å ta vare på ei øy, samt tilgrensende sjøområder, med det naturlig tilknytta planteliv og dyreliv. Rolsøya har særlig verdi som hekkeområde for sjøfugl.

Vegetasjonen domineres av gran iblandet treslag som hegg, rogn, gråor, alm og lønn. I nyttårsorkanen 1992 var et betydelig antall grantre stormfelt. Sydligste del av øya er trebar, og vegetasjonen domineres av gress og urter. 

Øya er et av de viktigste ærfugllokalitetene i fylket og har en betydelig fiskemåsekoloni. Tjeld og stokkand hekker
også, og den store og fargerike gravanda er antatt hekkende.

Referanser
----------

1. ↑  «Forskrift om verneplan for sjøfuglområder i Nord-Trøndelag, vedlegg 18, fredning av Rolsøya naturreservat, Inderøy kommune, Nord-Trøndelag.».
2. ↑  (no) Rolsøya naturreservat i Miljødirektoratets nettsted Naturbase.

|  |  |
| --- | --- |
| Oppslagsverk/autoritetsdata | Naturbase
 |
**Sigurd Kolsrud** (1888–1957) var en norsk filolog og målføregransker som virket som professor ved Universitetet i Oslo i over tretti år (1923–1957). 

Kolsrud var født på Østre Toten, og var bror av professoren i teologi og kirkehistorikeren Oluf Kolsrud. Sigurd Kolsrud var far til professoren i etnologi Knut Kolsrud og professoren i teoretisk fysikk Marius Kolsrud, og bestefar till den svenske professoren i matematikk Torbjörn Kolsrud.

Kolsruds første arbeidsplass var Riksarkivet, og han fortsatte med å dyrke sine arkivariske interesser da han fikk etablert Norsk Målførearkiv i 1936. Samtidig var han en av de første lederne av Norsk Ordbok. 

Som professor i nynorsk skrev han om norske målføre, særlig på Østlandet, og gav ut språkhistoriske og kulturhistoriske kildeskrifter. 

Det har blitt innvendt[*av hvem?*] at Kolsrud var noe av en tradisjonalist og at han hadde et konservativt faglig syn.[] Dette blir blant annet brukt til å forklare hvorfor det junggrammatiske teorigrunnlaget fikk et lengre liv innenfor den norske målføregranskingen enn det gjorde i mange andre land.[]

Litteratur
----------

* *Maal og maalgransking* (1922)
* *Nynorsken i sine målføre* (1951)
* *Målet i Sørum* (1961)

Om ham
* Kjell Venås. *Sigurd Kolsrud*. (2005)

Eksterne lenker
---------------

* Digitaliserte bøker av Kolsrud hos Nasjonalbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Nationalencyklopedin **·** Historisk befolkningsregister **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC
 |
**Sigurd Juell Lorentzen** (født 5. august 1916 i Sunndal, død 25. januar 1979) var en norsk høyesterettsdommer og embetsmann.

Han ble cand.jur. i 1938 og han arbeidet som sekretær i *Trustkontrollkontoret* fra 1939 til 1940 og i Prisdirektoratet fra 1940 til 1945. Etter en kort periode i Finansdepartementet i 1945, etter å ha blitt ansatt der av Wilhelm Thagaard, gikk han tilbake til Prisdirektoratet og ble der til 1949. Han var ekspedisjonssjef i Finansavdelingen i Finansdepartementet fra 1951 til 1960, departementsråd i Samferdselsdepartementet fra 1960 til 1972 og høyesterettsdommer fra 1972 til 1979.

Da han ble tilsatt som ekspedisjonssjef i 1951, ble det hevdet at han hadde gått forbi bedre kvalifiserte søkere, særlig Einar Grøstad. Dette var en personlig utnevnelse av finansminister Trygve Bratteli. Lorentzen var den yngste av søkerne og den nest yngste ekspedisjonssjef på den tiden. Han ble som person regnet for å ligne på Bratteli selv. Han ble relativt mektig og historikeren Einar Lie skriver at i virkeligheten fungerte ikke departementsråd Friedrich Georg Nissen som et virkelig overhode for Lorentzen. I 1957 søkte både Grøstad og Lorentzen jobben som departementsråd etter Nissen, den høyeste stillingen i departementet. Men denne gangen valgte Bratteli å ansette økonomen Eivind Erichsen, Grøstad og Lorentzen var begge jurister. Einar Lie kaller dette for «sannsynligvis [...] det eneste nederlaget i Lorentzens egen karriere». Snart utviklet Lorentzen et distansert forhold til både Erichsen og Per Kleppe— mest fordi de sistnevnte var økonomer og Lorentzen selv var jurist. Einar Lie skriver at da Trygve Bratteli bragte Lorentzen til Samferdselsdepartementet, «løste» han et problem. Det banet også veien for den fremadstormende økonomen Hermod Skånland.

Referanser
----------

1. 1 2  Lie, Einar (1995). *Ambisjon og tradisjon. Finansdepartementet 1945–1965* **(norsk)**. Oslo: Universitetsforlaget. s. 455.
2. 1 2  Lie, 1995: s. 198
3. ↑  Lie, 1995: s. 197–198
4. ↑  Lie, 1995: s. 201–202
5. ↑  Lie, 1995: s. 341
6. ↑  Lie, 1995: s. 333–335
7. ↑  Lie, 1995: s. 337
8. ↑  Lie, 1995: s. 350

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister
 |
Luftens bevegelse i en termikk
**Termikk** er en oppadgående luftstrøm som skyldes at varm luft stiger i forhold til kald luft omkring. Termikk skyldes oftest at solen varmer opp bakken og luften like over bakken. Når lufta ved bakken er varmere enn overliggende luft, blir lagdelingen ustabil. Der varmlufta begynner å stige, vil den omliggende varme bakkelufta tiltrekkes og vi får en termikkutløsning. Det begynner å blåse fra alle kanter mot stedet det termikkutløsningen har funnet sted. Ovenfor dette stedet dannes en søyle av varmluft som stiger raskt oppover. Når lufta stiger synker temperaturen. Når lufta har kommet så høyt at temperaturen er sunket til doggpunkttemperaturen dannes en mindre blomkålsky / cumulussky.

Under hver cumulussky er det en termikk.
En unormalt kraftig termikkutløsning kan skape en tordensky / cumulonimbus som kan gå høyt, mellom 10 000 og 20 000 fot og får en amboltformet profil øverst. Inni disse skyene kan det være svært kraftige og farlige vinder oppover og nedover og fare for lyn. Dette har med lufttrykket å gjøre. Lavt lufttrykk og solinnstråling er en kombinasjon som kan skape tordenskyer.

Seilfly, hangglidere, paraglidere og fugler utnytter termikk for å stige for deretter å tilbakelegge distanse. For seilflygere, hang / paragliderpiloter er det spesielt attraktivt å oppdage en liten fersk blomkålsky der termikkutløsningen har begynt og vil vare en stund, og de vil bruke denne som "heis". Det kan også dannes "skygater" i form av cumuluser som ligger etter hverandre og man kan da fly langt under disse skygatene .

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN
 |
**Mariano Matamoros** (født 14. august 1770 i Mexico by, død 3. februar 1814 i Valladolid, senere kalt Morelia) var en mexicansk katolsk prest og revolusjonsleder som ble henrettet av de spanske myndigheter.

Liv og virke
------------

### Bakgrunn

Matamoros vokste opp i Ixtacuixtla (Tlaxcala). I 1789 fullførte han sine studier i kunst og i teologi ved Colegio de Santa Cruz de Tlatelolco i Tlatelolco, et nabolag i Ciudad de Mexico.

### Prest

I 1796 mottok han prestevielsens sakrament. Som prest arbeidet han først i Mexico by, deretter i Tepatitlán (Jalisco) og Pachuca (Hidalgo), og i den senere forbundsstaten Querétaro i Mission Bucareli. Hans siste postering der han kunne utøve prestetjenesta var i det som nå er forbundsstaten Morelos i menigheten Jantetelco.

### Uavhengighetsforkjemper

Fader Matamoros' sympatier for meksikanske uavhengighetsbestrebelser ble lagt merke til og førte til hans gangsling, rett før utbruddet av den meksikanske uavhengighetskrig.[] Han vart ikke den eneste meksikanske prest som gikk inn for uavhengighet; presten Miguel Hidalgo var den som i sin *grito de la independencia* i kirken i Dolores Hidalgo erklærte Spania krig, og fikk med seg store menneskemengder.

I 1811 klarte Matamoros å flykte fra fengselet, og samme åtr sluttet han seg til opprørerne under José María Morelos.Han ble forfremmet av ham til obberst og satt til å rekruttere trene opp nye troppestyrker. Han klarte på kort tid å sette opp to kavaleriregimenter, to infanteribataljoner og ett artillerbatteri, i alt styrker på 2000 mann.

Han deltok i en rekke av krigens kamphandlinger, og ble etterhvert forfremmet til generalløytnant. I januar 1814 ble Matamoros tatt til fange. Han ble fradømt sine prestelige rettigheter, og henrettet den 3. februar 1814 i Valladolid (som senere fikk navnet Morelia).

Han har blitt hedret blant annet med en rekke stedsnavn i landet.

Referanser
----------

1. 1 2   Spansk biografisk leksikon, oppført som Mariano Matamoros y Guridi, Spanish Biographical Dictionary ID 16269/mariano-matamoros-y-guridi, besøkt 9. oktober 2017[Hentet fra Wikidata]
2. ↑   www.gob.mx[Hentet fra Wikidata]

Eksterne lenker
---------------

* Om Mariano Matamoros Arkivert 28. august 2017 hos Wayback Machine.

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** SUDOC
 |
**Hans Moleman** er en fiktiv muldvarplignende karakter fra "The Simpsons". Han debuterte i episode 38, sesong 3, "Scary movie". Flere har lagt stemmer til figuren, deriblant Dan Castellaneta.

I episode 13 av sesong 26, "Walking Big & Tall", blir det avslørt at Moleman var den tidligere ordføreren for Springfield. Men han ble forvist av alle de andre innbyggerne fra Springfield på en hest, etter at Moe Szyslak oppdager at en sang Moleman visstnok skal ha funnet på - som Springfields by-sang tretti år tidligere - egentlig var en kopi av en sang som tilhørte en annen by. Men denne sangen ble allerede brukt som by-sang av en rekke andre byer over hele USA. Moleman er også vert for et radio-program med tittelen "Moleman in the Morning" som går på Springfield sin radio-stasjon KJAZZ. I likhet med mange av de andre tilbakevendende karakterene i TV-serien har Hans Moleman hatt et bredt spekter av forskjellige jobber i løpet av TV-serien.

Hans Molemans opptredener kommer vanligvis i form at han blir drept i forskjellige ulykker. Men på uforklarlig vis kommer han hele tiden tilbake uskadd i de påfølgende episodene. Han har blant annet blitt henrettet via den elektriske stolen, kastet ut av et vindu, spist opp av alligatorer, drept av Grim Reapers berøring, druknet etter å ha kjørt lastebilen sin over en ødelagt bro, og bilen hans eksplodere etter å ha kjørt inn i et tre. I tillegg har han blitt knust av forskjellige gjenstander, ved ulike anledninger. I The Simpsons Movie kjører Homer Simpsons bil over ham. Moleman har også lidd forskjellige ikke-dødelige ulykker - for eksempel å bli truffet i lysken av en fotball, eller krasjet bilen hans inn i restauranten Planet Hype.

Referanser
----------

1. ↑  «Hans Moleman». *Simpsons Wiki* **(engelsk)**. Besøkt 13. april 2020.
2. ↑  «Hans Moleman Voices (Simpsons)». *Behind The Voice Actors* **(engelsk)**. Arkivert fra originalen 12. februar 2018. Besøkt 15. april 2020.
**Johann «Hans» Millonig** (født 11. september 1952 i Villach) er en østerriksk tidligere skihopper som representerte SV Achomitz.

Han deltok i den tysk-østerrikske hoppuka og senere verdenscupen fra 1971 til 1981. Hans beste sammenlagtplassering i Hoppuka var 13.-plass i 1974/75. I verdenscupens første sesong, 1979/80, ble han nummer 6 sammenlagt. Han vant verdenscuprennet i normalbakken i Planica 21. mars 1980.

Millonig ble nummer 41 i normalbakken i VM i Falun i 1974, og nummer 25 i storbakken i OL i Lake Placid i 1980. Han ble nummer 34 (av 42 deltakere) i VM i skiflyging i Vikersund i 1977.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Hans Millonig Arkivert 16. desember 2012 hos Wayback Machine. (besøkt 17. april 2011)

Eksterne lenker
---------------

* (en) Hans Millonig – Olympedia Rediger på Wikidata

* (en) Hans Millonig – Sports-Reference (OL-resultater – arkivert) Rediger på Wikidata

* (en) Hans Millonig – FIS (skihopping) Rediger på Wikidata
**Tone Selboe** (født 1. mai 1959) er professor i allmenn litteraturvitenskap ved Universitetet i Oslo. Hun ble cand.philol. i 1987 og tok doktorgraden i 1996 på en avhandling om Karen Blixen.

Hun er medforfatter av *Verdenslitteratur. Den vestlige tradisjonen* og *Den norske litterære kanon 1900-1960* (begge 2007) og har selv skrevet *Karen Blixen* (1999) og *Litterære vaganter. Byens betydning hos seks kvinnelige forfattere* (2003). Hun ble i 2016 kåret til en av ti «fantastiske formidlere» av Morgenbladet. I 2015 gav hun ut *Hva er en roman* i  Universitetsforlaget serie *Hva er*.

Referanser
----------

1. ↑  *Kunst og erfaring : en studie i Karen Blixens forfatterskap* Odense Universitetsforlag 1996 ISBN 87-7838-228-9

Eksterne lenker
---------------

* (no) Publikasjoner av Tone Selboe i forskningsdokumentasjonssystemet CRIStin
* (no) Publikasjoner av Tone Selboe i BIBSYS
* UiO – Om doktordisputasen[*død lenke*]

  


|  |  |
| --- | --- |
| Oppslagsverk/autoritetsdata | Svenske Litteraturbanken **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CRIStin
 |
**Rolf Skår** (født 13. mai 1941 i Karmøy, død 24. mai 2023) var en norsk informatiker, kjent for en rekke pioneerprosjekt innen IT-bransjen.

Skår studerte til sivilingeniør i kybernetikk ved Norges tekniske høgskole (1966) og arbeidet for Forsvarets forskningsinstitutt 1966–1967, I 1967 etablerte han, sammen med to kolleger, Norsk Data. Skår hadde opphold ved Massachusetts Institute of Technology (1968–1969) og virket en del i prosjekt ved CERN i Genève 1973–1974. I Norsk Data var han viseadministrerende direktør 1974–1976 og administrerende direktør 1978–1989.

Han var administrerende direktør i Norges Teknisk-Naturvitenskapelige Forskningsråd 1990–1992, administrerende direktør i Norconsult 1993–1997 og deleier og styreformann i Mogul Media (1995). Han ble administrerende direktør i Norsk romsenter 1997–2006. I perioden 2006–2008 var han tilknyttet Europeisk institutt for rompolitikk i Wien. Skår var også leder i Polyteknisk Forening (1993–1995).

Skår var ridder av 1. klasse av St. Olavs Orden (2010) og var æresmedlem av Norges Tekniske Vitenskapsakademi.

Utgivelser
----------

* *Norsk datahistorie* i Teknisk Ukeblad (1989). Med Olav Wicken
* *History of the Nordic Computer Industry*, IFIP conf. on History of Nordic Computing (NTNU), 16.–18. juni 2003. s.179–190. Med Christian Gram, Tero Laaksonen, Tomas Ohlin, Harold W. Lawson og Ole Stangegaard

Referanser
----------

1. ↑   snl.no[Hentet fra Wikidata]
2. ↑   www.cw.no[Hentet fra Wikidata]
3. ↑  Norsk Data-gründer Rolf Skår er død i cw.no den 25. mai 2023.
4. ↑  hjemmeside ved espi.or.at
5. ↑  «Utnevnelse til St. Olavs Orden», kongehuset.no, 10. desember 2010.
6. ↑  80 års omtale i Aftenposten 12. mai 2021

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** VIAF **·** ISNI
 |
| Slaget ved Hochkirch |
| --- |
| Konflikt: Syvårskrigen |
| 

|  |  |
| --- | --- |
| Dato | 14. oktober 1758 |
| Sted | Ved Hochkirch51°8'55"N 14°34'12"Ø |
| Resultat | Østerriksk seier |

 |
| Stridende parter |
| Preussen | Østerrike |
| Kommandanter og ledere |
| Fredrik II | Feltmarskalk von Browne |
| Styrker |
| 31 000 | 80 000 |
| Tap |
| 2900, artilleriet | 2900 |

| Syvårskrigen |
| --- |
| Menorca – Lobositz – Reichenberg – Praha – Kolín – Hastenbeck – Gross-Jägersdorf – Moys – Rochefort – Rossbach – Breslau – Leuthen – Rheinberg – Krefeld – Domstadtl – Cherbourg – Zorndorf – Saint Cast – Tornow – Lutterberg – Hochkirch – Bergen – Kay – Minden – Kunersdorf – Hoyerswerda – Frisches Haff – Maxen – Meissen – Landshut – Korbach – Emsdorf – Warburg – Liegnitz – Kloster Kampen – Torgau – Villinghausen – Kolberg – Wilhelmstahl – Burkersdorf – Lutterberg – Almeida – Kassel – Freiberg |

**Slaget ved Hochkirch** ble utkjempet 14. oktober 1758, under syvårskrigen.

Partene
-------

På den ene siden var en prøyssisk armé på 31 000 mann under Fredrik II av Preussen.

På den andre var en østerriksk armé på 80 000 mann under feltmarskalk Daun.

Slaget
------

Slaget ble avgjort da Daun brukte en av Fredriks klassiske slagoppstillinger mot ham. Fredriks armé var oppstilt mot øst, med høyre flanke foran landsbyen Hochkirch. Daun flyttet sine styrker i ly av mørket, og angrep den høyre flanken. Under harde kamper drev østerrikerne prøysserne nedover åsen ved landsbyen, og drev dem inn i en uordnet retrett. 

Prøysserne led nederlag, og mistet 9 000 mann mot et østerriksk tap på 8 300. Fredrik mistet det meste av sitt artilleri, men klarte å ta kontroll over retretten slik at resten av hans soldater kom seg unna. 

Hochkirch var et av Fredrik IIs tre verste nederlag, sammen med slagene ved Kunersdorf og Kolin. 

|  |  |
| --- | --- |
| Oppslagsverk/autoritetsdata | GND **·** LCCN **·** NKC
 |
***Wives and Other Wives*** er en amerikansk stumfilm fra 1918, regissert av Lloyd Ingraham.

Handling
--------

Når Geoffrey Challoner legger merke til sin nye kone Robin lese noen gamle kjærlighetsbrev, antar Geoffrey at disse brevene ble sendt av en rivaliserende elsker - og han stormer ut av huset. I hans fravær vandrer Norman Craig, som sammen med sin kone planlegger å leie en leilighet i over-etasjen eid av dommer Corcoran, inn i Challoner-ekteparets leilighet. Men Robin, som forveksler ham med en innbruddstyv, skyter ham og løper deretter sin vei for å finne en lege.

Når Geoffrey snart kommer tilbake, oppdager han en fremmed mann - Norman Craig - som ligger på konas seng. Han tror at kona hans har vært utro sammen med denne mannen, og søker umiddelbart om skilsmisse. Mrs. Craig og Norman, som bare hadde besvimt, blir invitert til dommer Corcorans hjem sammen med Challoner-ekteparet - som dommeren håper å gjenforene. Geoffrey får endelig vite at kjærlighetsbrevene hans kone hadde lest, i virkeligheten var brev som han tidligere hadde skrevet selv.

Skuespillere
------------

* Mary Miles Minter som Robin Challoner
* Colin Chase som Geoffrey Challoner
* George Periolat som dommer Corcoran
* William Garwood som Norman Craig
* Margaret Shelby som Mrs. Craig
* Virginia Ware som Mrs. Corcoran
* Carl Stockdale som Ted Doubleday
* Eugenie Forde som Mrs. Doubleday
* Marie Morledge som Rita
* John Gough som Higgins

Referanser
----------

1. ↑  WIVES AND OTHER WIVES

Eksterne lenker
---------------

* (en) *Wives and Other Wives* på Internet Movie Database Rediger på Wikidata

* (en) *Wives and Other Wives* på American Film Institute Rediger på Wikidata
***Wittmerselasia*** er en slekt av biller der larvene er rovdyr som angriper skallbærende snegler. Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.

Utseende
--------

Små (ca. 4 millimeter), sylindriske biller, kjønnene svært ulike.

Hannene er avlange, sylindriske biller med kraftige, kamformede antenner, gjerne gulrødlige, dekkvingene kan være mørke. **Hodet** er bredt og kort, synlig sett ovenfra (det vil si, det dekkes ikke av brystskjoldet). Pannen er nokså flat. Fasettøyne er små og utstående. Antennene har 10-11 ledd og er festet under pannen like ved fasettøynene. De ganske lange, sagtakkede. Brystskjoldet (pronotum) er trapesformet med tydelig avsatte sidekanter. Dekkvingene er nokså myke og spriker gjerne noe i den bakerste halvdelen. De er dekket av fine, utstående hår. Beina er slanke. Alle føtter har fem ledd.

Hunnene er tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes også hos flere av familiene i gruppen Cantharoidea.

Levevis
-------

Voksne hanner kan ofte finnes på blomster eller i vegetasjonen. Hunnene lever på bakken, beveger seg lite og kan finnes under steiner eller i tomme sneglehus. Trolig bruker de feromoner til å lokke til seg de aktive hannene. Larvene er rovdyr som lever av skallbærende snegler. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. Noen arter i denne familien er viktige rovdyr på snegler og kan være nyttige ved at de holder bestandene av potensielt skadelige snegler i sjakk. Den norske arten er ganske sjelden.

Utbredelse
----------

Artene er beskrevet fra Kamerun.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien skjellsmellere, Agrypninae
					- Stammen sneglerovbiller, Drilini
						* Slekten ***Wittmerselasia*** Kundrata, 2017
							+ Underslekten *Latoselasia* Kundrata, 2017
								- *Wittmerselasia similis* Kundrata, 2017
							+ Underslekten *Wittmerselasia* Kundrata, 2017 (i snever forstand)
								- *Wittmerselasia camerooniana* Kundrata, 2017
								- *Wittmerselasia davidsoni* Kundrata, 2017
								- *Wittmerselasia geiseri* Kundrata, 2017
								- *Wittmerselasia maculata* (Wittmer, 1989)
								- *Wittmerselasia variabilis* Kundrata, 2017

Referanser
----------

1. ↑  Robin Kundrata og Ladislav Bosak (2017) Taxonomic review of Drilini (Elateridae: Agrypninae) in Cameroon reveals high morphological diversity, including the discovery of five new genera. *Insect systematics & evolution* 48(5):441–492.

Eksterne lenker
---------------

* *Artikkelen har ingen egenskaper for arter i Wikidata*
**Ray Iskandar** (født 1. juni 2002) er en libanesisk alpinist, som representerer klubben Faraya Mzaar.

Idrettskarriere
---------------

### Sesongen 2018/19

Iskanar deltok i sitt første FIS-renn i januar 2019, i Cedars i Libanon, der han kom på sjetteplass i storslalåm. Under Libanesisk mesterskap i alpint 2019 i mars kom han på tredjeplass i storslalåm og tiendeplass i slalåm.

### Sesongen 2019/20

Han deltok i alpint under Vinter-OL for ungdom 2020. Der kom han på 52.-plass i storslalåm og 38.-plass i slalålm.

Under Libanesisk mesterskap i alpint 2020 kom hun på femteplass i slalåm og storslalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. 1 2  FIS - *Ray Iskandar - Results*, besøkt 31. mars 2020.
3. ↑  Lausanne 2020 - *Ray Iskandar* Arkivert 14. januar 2020 hos Wayback Machine. besøkt 31. mars 2020.

Eksterne lenker
---------------

* (en) Ray Iskandar – Olympedia Rediger på Wikidata

* (en) Ray Iskandar – FIS (alpint) Rediger på Wikidata

* (en) Ray Iskandar – TheSports.org Rediger på Wikidata
* (en) Profil hos Vinter-OL for ungdom 2020 Arkivert 14. januar 2020 hos Wayback Machine.
**Onias II** (hebraisk חוֹנִיּוֹ *Ḥōniyyō* eller *Honiyya Ben Shimon*; gresk *Onias Simonides*) var en yppersteprest i Israel i det 2. århundre f.Kr. sønn av Simon den rettferdige. 

Han er omtalt av Josefus at han fremdeles var mindreårig da faren døde, slik at hans onkel Eleasar, og etter ham Eleasars onkel Manasse, fylte oppgavene en tid. Ifølge Josefus var han en pengegrisk mann med begrenset intelligens, og nektet å betale tyve talenter sølv som hver yppersteprest ble pålagt å betale til kongen av Egypt. Egypt truet både ypperstepresten og folket, men på dette tidspunktet fremstod Josef, den smarte sønn av Tobias og nevø av Onias, og de lyktes i å pasifisere Ptolemaios III Euergetes (regjeringstid 246 til 222 f.Kr). Onias sies å ha dødd nesten samtidig med sin nevø Josef, ca. 181 f.Kr. Hans etterfølger i embetet var hans sønn Simon II.

Referanser
----------

1. ↑  «Complete works of Josephus. Antiquities of the Jews; The wars of the Jews against Apion, etc.» **(engelsk)**. Bigelow, Brown & Co. s. 232.
2. ↑  «Complete works of Josephus. Antiquities of the Jews; The wars of the Jews against Apion, etc.» **(engelsk)**. Bigelow, Brown & Co. s. 244.
**Tone Sandtorv Brakedal** (født 4. mai 1999) er en norsk friidrettsutøver som konkurrerer for Stord IL.

Idrettskarriere
---------------

### 2014

Brakedal deltok i Ungdomsmesterskapet innendørs 2014, i klassen J15, og fikk der sølv på 60 meter, bak Ingvild Meinseth, og bronse i lengdehopp. I tillegg kom hun på fjerdeplass på 60 meter hekk og sjuendeplass i høydehopp.

### 2015

Hun deltok i J16-klassen i Ungdomsmesterskapet i friidrett 2015, men ble der slått ut i semifinalen på 100 meter og 80 meter hekk. 

### 2016

I Ungdomsmesterskapet innendørs 2016 deltok hun i klassen J17. Hun nådde finalen på 60 meter, der hun kom på åttendeplass, og kom på tredjeplass på 60 meter hekk og femteplass i lengdehopp.

Utendørs deltok hun i Världsungdomsspelen 2016, og fikk der åttendeplass på 80 meter hekk som beste resultat. I lengdehopp kom hun på 20.-plass i kvalifiseringen, og nådde ikke finalen. Hun kom på 20.-plass i tresteg og åttendeplass i B-finalen på 100 meter. Hun deltok i U20-klassen under Junior-NM i friidrett 2016, der hun kom på niendeplass i lengdehopp. Hun ble slått ut i innledningsheatet på 100 meter. Hun fullførte ikke innledningsheatet på 100 meter hekk. Hun kom på sjetteplass på 100 meter og 100 meter hekk under Ungdomsmesterskapet i friidrett 2016.

### 2017

Brakedal deltok i Junior 19-klassen under NM i mangekamp innendørs 2017, og fikk der bronse med 3216 poeng, bak Amanda Frøynes og Line Myrstøl Johansson. 

I NM i mangekamp 2017 kom hun på sjetteplass i juniorklassen, med 3758 poeng. Hun kom på sjuendeplass i lengdehopp under Norwegian Grand Prix-stevnet på Nadderud, i seniorklassen. Hun deltok i J19-klassen i Världsungdomsspelen 2017, der hun kom på 38.-plass totalt på 200 meter, og hun ble slått ut i innledningsheatet på 100 meter hekk. På 100 meter kom hun på femteplass i B-finalen.

I august deltok hun i NM i friidrett 2017. Der kom hun på sjuendeplass på 100 meter hekk og 14.-plass i lengdehopp. På 100 meter ble hun slått ut i innledningsheatene, der hun løp på 12,65. I Ungdomsmesterskapet i friidrett 2017 kom hun på ellevteplass i lengdehopp, femteplass på 100 meter hekk og åttendeplass på 100 meter i klassen J18/19. 

### 2018

Hun vant juniorklassen i lengde uten tilløp under NM i friidrett innendørs 2018, med 2,65 meter, og kom på sjuendeplass på 60 meter hekk. I NM i mangekamp innendørs 2018 kom hun på åttendeplass i U20-klassen.

Referanser
----------

1. ↑  Min friidrettsstatistikk - *Tone Sandtorv Brakedal - Innendørs 2014*, besøkt 31. mai 2018.
2. ↑  Min friidrettsstatistikk - *Tone Sandtorv Brakedal - Innendørs 2016*, besøkt 31. mai 2018.
3. ↑  Världsungdomsspelen - *Världsungdomsspelen 2016*, besøkt 31. mai 2018.
4. ↑  Min friidrettsstatistikk - *Tone Sandtorv Brakedal - Utendørs 2016*, besøkt 31. mai 2018.
5. ↑  Världsungdomsspelen - *Världsungdomsspelen 2017*, besøkt 31. mai 2018.

Eksterne lenker
---------------

* (en) Tone Sandtorv Brakedal – World Athletics Rediger på Wikidata
* (no) Profil hos Min friidrettsstatistikk